Document ID: 32000R0592

KOMISSION ASETUS (EY) N:o 592/2000,
annettu 17 päivänä maaliskuuta 2000,
banaanien tuontitodistusten antamisesta tariffikiintiöiden ja perinteisten AKT-banaanien mukaisesti vuoden 2000 toiseksi vuosineljännekseksi ja uusien hakemusten jättämisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 [1], sellaisena kuin se on viimeksi muutettuna asetuksella (EY) N:o 1257/1999 [2], ja erityisesti sen 20 artiklan,
sekä katsoo seuraavaa:
(1) Komission asetuksessa (EY) N:o 2362/98 [3], sellaisena kuin se on muutettuna asetuksella (EY) N:o 756/1999 [4], säädetään asetuksen (ETY) N:o 404/93 soveltamista koskevat yksityiskohtaiset säännöt yhteisön banaanien tuontijärjestelylle.
(2) Asetuksen (EY) N:o 2362/98 17 artiklassa säädetään, että jos todistuhakemuksissa mainitut määrät ylittävät tuntuvasti vuosineljänneksen ja yhden tai useamman liitteessä I mainitun alkuperän osalta 14 artiklan mukaisesti tarvittaessa vahvistetut ohjeelliset määrät tai ne ylittävät käytettävissä olevat määrät, hakemuksiin sovellettava yhtenäinen vähennysprosenttiluku on vahvistettava.
(3) Tariffikiintiöiden ja perinteisten AKT-banaanien mukaisessa tuonnissa sovellettavat ohjeelliset määrät vahvistetaan vuoden 2000 toiseksi vuosineljännekseksi komission asetuksessa (EY) N:o 250/2000 [5].
(4) Niiden todistushakemuksissa mainittujen määrien osalta, jotka ovat tapauksen mukaan joko pienempiä kuin kyseiselle vuosineljännekselle vahvistetut ohjeelliset määrät tai jotka eivät ylitä niitä tuntuvasti, todistukset annetaan haetuille määrille. Kuitenkin tiettyjen alkuperien ollessa kyseessä haetut määrät ylittävät tuntuvasti ohjeelliset määrät. Tämän vuoksi on syytä määrittää vähennysprosenttiluku, jota sovelletaan kaikkiin todistushakemuksiin kyseessä olevien alkuperien osalta.
(5) Olisi määritettävä enimmäismäärä, jolle todistushakemuksia voidaan vielä tehdä asetuksen (EY) N:o 2362/98 18 artiklan mukaisesti, ottaen huomioon hakemusten jättöajan jälkeen hyväksytyt hakemukset sekä käytettävissä olevat määrät.
(6) Tämän asetuksen säännösten on tultava voimaan viipymättä, jotta todistukset voidaan antaa mahdollisimman pian.
(7) Tässä asetuksessa säädetyt toimenpiteet ovat banaanien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Kun banaaneja tuodaan asetuksen (ETY) N:o 404/93 18 artiklassa tarkoitettujen tariffikiintiöiden ja perinteisten AKT-banaanien mukaisesti, tuontitodistukset annetaan vuoden 2000 toiselle vuosineljännekselle:
a) todistushakemuksessa mainitulle määrälle, johon sovelletaan vähennyskerrointa 0,6741 Kolumbian alkuperän osalta, vähennyskerrointa 0,7820 Costa Rican alkuperän osalta, vähennyskerrointa 0,7252 Ecuadorin alkuperän osalta ja vähennyskerrointa 0,6533 muiden alkuperien osalta;
b) todistushakemuksessa mainitulle määrälle, kun on kyse muusta alkuperästä kuin a alakohdassa mainituista alkuperistä.
2 artikla
Määrät, joille todistushakemuksia voidaan vielä jättää vuoden 2000 toiselle vuosineljännekselle, vahvistetaan liitteessä.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä maaliskuuta 2000.

Labels: 3
17
18